Oficiālais Vēstnesis L 201 , 09/08/2000 Lpp. 0008 - 0010



Komisijas Lēmums (2000. gada 25. jūlijs), ar kuru groza IV pielikumu Padomes Direktīvai 90/539/EEK par dzīvnieku veselības nosacījumiem, kas reglamentē mājputnu un inkubējamo olu tirdzniecību Kopienā un to ievešanu no trešajām valstīm, un groza Lēmumu 96/482/EK, kurā izklāstīti dzīvnieku veselības nosacījumi un noteikti veterinārie sertifikāti mājputnu un inkubējamo olu, izņemot skrējējputnus un to olas, ievešanai no trešajām valstīm, tostarp dzīvnieku veselības pasākumi, kas veicami pēc šādu preču ievešanas (izziņots ar dokumenta numuru C(2000) 2261) (Dokuments attiecas uz EEZ) (2000/505/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 15. oktobra Direktīvu 90/539/EEK par dzīvnieku veselības nosacījumiem, kas reglamentē mājputnu un inkubējamo olu tirdzniecību Kopienā un to ievešanu no trešajām valstīm [1], kurā jaunākie grozījumi izdarīti ar Direktīvu 1999/90/EK [2], un jo īpaši tās 23. panta 1. punktu, 24. pantu, 26. panta 2. punktu, 27.a un 34. pantu, ņemot vērā Padomes 1991. gada 15. jūlija Direktīvu 91/496/EEK, kurā izklāstīti principi, kas reglamentē veterināro pārbaužu veikšanu dzīvniekiem, ko Kopienā ieved no trešajām valstīm, un ar kuru groza Direktīvu 89/662/EEK, 90/425/EEK un 90/675/EEK [3], kurā jaunākie grozījumi izdarīti ar Direktīvu 96/43/EK [4], un jo īpaši tās 10. pantu, tā kā: (1) Komisijas Lēmumā 96/482/EK [5], kurā jaunākie grozījumi izdarīti ar Lēmumu 1999/549/EK [6], ir izklāstīti dzīvnieku veselības nosacījumi un noteikti veterinārie sertifikāti mājputnu un inkubējamo olu, izņemot skrējējputnus un to olas, ievešanai no trešajām valstīm, tostarp dzīvnieku veselības pasākumi, kas veicami pēc šādu preču ievešanas. (2) Ņemot vērā paredzēto pasākumu īstenošanas gaitā gūto pieredzi, jāmaina nosacījumi, ar kādiem Kopienā tirgo diennakti vecus cāļus, kas izšķīlušies no inkubējamajām olām, kuras ievestas no trešajām valstīm. Šīm izmaiņām jānodrošina dalībvalstīm iespēja nosūtīt diennakti vecus cāļus uz saimniecībām, kas atrodas citā dalībvalstī, ievērojot pēcievešanas karantīnu. (3) Tādēļ attiecīgi jāgroza sertifikāta paraugs Direktīvas 90/539/EEK IV pielikumā un Lēmums 96/482/EK. (4) Nosūtītājas dalībvalsts kompetentajai iestādei ar Animo sistēmas starpniecību jāinformē diennakti veco cāļu galamērķa kompetentā iestāde par dzīvnieku veselības prasībām attiecībā uz karantīnas ilgumu šādos gadījumos. (5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Direktīvas 90/539/EEK IV pielikumā paraugu Nr. 2 aizstāj ar šā lēmuma pielikumu. 2. pants Lēmuma 96/482/EK 3. panta 1. punktu papildina ar šādu tekstu: "Ja diennakti vecie cāļi ir izaudzēti citā dalībvalstī, nevis tajā, kas ievedusi inkubējamās olas, tos uzreiz pārved uz galamērķa saimniecību, kura minēta 9.2. punktā Padomes Direktīvas 90/539/EEK IV pielikumā noteiktās veterinārā sertifikāta paraugā Nr. 2, un tie tajā atrodas vismaz trīs nedēļas, skaitot no izšķilšanās dienas." 3. pants Šis lēmums attiecas uz diennakti vecu cāļu sūtījumiem, kam veterinārais sertifikāts izdots, sākot no 2000. gada 1. oktobra. 4. pants Šis lēmums ir adresēts dalībvalstīm. Briselē, 2000. gada 25. jūlijā Komisijas vārdā — Komisijas loceklis David Byrne [1] OV L 303, 31.10.1990., 6. lpp. [2] OV L 300, 23.11.1999., 19. lpp. [3] OV L 268, 24.9.1991., 56. lpp. [4] OV L 162, 1.7.1996., 1. lpp. [5] OV L 196, 7.8.1996., 13. lpp. [6] OV L 209, 7.8.1999., 36. lpp. -------------------------------------------------- PIELIKUMS +++++ TIFF +++++ --------------------------------------------------